[image: image1.emf]X

    ОБЩИНА РУДОЗЕМ

             ОБЛАСТ СМОЛЯН
[image: image2.png]



4960 Рудозем, бул. “България” 15, тел.: 0306/9-91-99 

www.rudozem.bg,  oba@rudozem.bg 



Ниво на конфиденциалност 0 TLP-CLEAR
Изх. № 25-00-83/08.09.2026г.








ДО








ОБЩИНСКИ СЪВЕТ – РУДОЗЕМ
ДОКЛАДНА ЗАПИСКА

от
ИНЖ. НЕДКО КУЛЕВСКИ
КМЕТ НА ОБЩИНА РУДОЗЕМ

Относно: Утвърждаване на мрежата от образователни институции на територията на община Рудозем за учебната 2026/2027 година

УВАЖАЕМИ ГОСПОДИН ПРЕДСЕДАТЕЛ,


УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,

Във връзка с подготовката за учебната 2026/2027 година директорите на общинските училища и детски градини на територията на община Рудозем представиха информация за готовността на ръководените от тях образователни институции за началото на новата учебна година. Представените данни обхващат прогнозния брой деца и ученици, броя на групите и паралелките, кадровата обезпеченост, състоянието на материалната база, целодневната организация на учебния ден, пътуващите деца и ученици, необходимостта от организиран транспорт и готовността за отоплителния сезон.


Въз основа на постъпилата информация се предлага за учебната 2026/2027 година на територията на община Рудозем да бъде утвърдена мрежа от три общински училища и седем общински детски градини. 


От представените от директорите справки е видно, че образователните институции са обезпечени с педагогически и непедагогически персонал. За част от тях са посочени извършени или текущи ремонтни дейности, както и конкретни потребности, свързани с транспорта на пътуващите деца и ученици и подготовката за отоплителния сезон.

I. УЧИЛИЩА

1. СУ „Св. св. Кирил и Методий“ – гр. Рудозем

За учебната 2026/2027 година в СУ „Св. св. Кирил и Методий“ – гр. Рудозем се обучават 541 ученици от I до XII клас, разпределени в 28 паралелки.

Учениците са разпределени по класове, както следва:

I клас – 36 ученици;
II клас – 34 ученици;
III клас – 41 ученици;
IV клас – 52 ученици.
V клас – 35 ученици;
VI клас – 42 ученици;
VII клас – 42 ученици.
VIII клас – 40 ученици;
IX клас – 46 ученици;
X клас – 57 ученици;
XI клас – 60 ученици;
XII клас – 56 ученици.


Училището е осигурено с педагогически и непедагогически персонал. Извършен е ремонт на санитарните възли на третия етаж в сградата на гимназиалния и прогимназиалния етап.


В целодневна организация на учебния ден са включени 282 ученици, разпределени в 14 групи.


Представена е информация за пътуващите ученици по населени места. По данни на директора училището е в процес на подготовка за предстоящия отоплителен сезон. 


2. СУ „Христо Ботев“ – с. Чепинци

За учебната 2026/2027 година в СУ „Христо Ботев“ – с. Чепинци се очаква да се обучават 233 ученици, разпределени в 13 паралелки. Броят на учениците, които ще постъпят в I клас, е 14.


Учениците са разпределени по класове, както следва:

I клас – 14 ученици;
II клас – 19 ученици;
III клас – 19 ученици;
IV клас – 18 ученици.

V клас – 25 ученици;
VI клас – 19 ученици;
VII клас – 19 ученици.

VIII клас – 14 ученици;
IX клас – 19 ученици;
X клас – 36 ученици;
XI клас – 10 ученици;
XII клас – 20 ученици.


Училището е осигурено с педагогически и непедагогически персонал. По представената от директора информация отоплението е осигурено до 31.12.2026 г.


За учебната 2026/2027 година е посочена необходимост от организиран транспорт за 97 пътуващи ученици от м. Мемиевска, м. Дуревска, с. Сопотот, с. Оглед, с. Грамаде, с. Рибница, гр. Рудозем, с. Войкова лъка, с. Борие и с. Бяла река. 


3. ОУ „Христо Ботев“ – с. Елховец

За учебната 2026/2027 година в ОУ „Христо Ботев“ – с. Елховец се очаква да се обучават 56 ученици от I до VII клас, разпределени както следва:

I клас – 7 ученици;
II клас – 6 ученици;
III клас – 11 ученици;
IV клас – 9 ученици.

V клас – 7 ученици;
VI клас – 6 ученици;
VII клас – 10 ученици.


Броят на учениците, които ще постъпят в I клас, е 7.


За целодневна организация на учебния ден са предвидени три групи, както следва: първа група – 13 ученици, втора група – 20 ученици и трета група – 23 ученици.


Училището е осигурено с необходимия педагогически и непедагогически персонал, като към момента няма незаети длъжности. По представената от директора информация материално-техническата база и учебните помещения са в готовност за започване на учебната година и не се предвиждат ремонтни дейности.


За учебната 2026/2027 година е необходимо да бъде осигурен организиран транспорт за 38 пътуващи ученици от Витина, Горен Елховец, Коритата, Пловдивци, Въргови къшли, Войкова лъка и Равнината.


По отношение на отоплението директорът е посочил налично количество от 1000 литра гориво, като предстои сключване на договор за доставка на гориво за новата учебна година. 


II. ДЕТСКИ ГРАДИНИ

1. ДГ „Снежанка“ – гр. Рудозем

За учебната 2026/2027 година в ДГ „Снежанка“ – гр. Рудозем се предвижда да функционират 6 групи. Към момента на представяне на информацията са записани 117 деца, като се очаква постъпването на допълнителни заявления за прием в първа група.


От общия брой записани деца 12 са със специални образователни потребности.


Детската градина е осигурена с директор, 17 щатни бройки педагогически персонал и 18,5 щатни бройки непедагогически персонал.


По представената от директора информация е осигурена готовност за предстоящия отоплителен сезон.


2. ДГ „Войкова лъка“ – с. Войкова лъка

За учебната 2026/2027 година в ДГ „Войкова лъка“ – с. Войкова лъка се очаква да бъдат записани 16 деца, като по представената от директора информация до края на календарната година броят им може да достигне 18 деца.


Детската градина е осигурена с 3 щатни бройки педагогически персонал и 2 щатни бройки непедагогически персонал.


3. ДГ „Слънце“ – с. Рибница

За учебната 2026/2027 година в ДГ „Слънце“ – с. Рибница се предвижда да функционира една разновъзрастова група за деца на възраст от 2 до 7 години.


Към момента на представяне на информацията са записани 18 деца, като по данни на директора се очаква броят им да достигне 19–20 деца.


Детската градина е осигурена с педагогически персонал – директор и старши учител, и с непедагогически персонал – двама помощник-възпитатели.


По отношение на материалната база са предвидени текущи ремонтни дейности, които се очаква да приключат преди началото на учебната година.


4. ДГ „Възраждане“ – гр. Рудозем

За учебната 2026/2027 година в ДГ „Възраждане“ – гр. Рудозем се предвижда да функционира една смесена група с общо 22 деца, разпределени както следва:

първа група – 8 деца;
втора група – 2 деца;
трета група – 6 деца;
четвърта група – 6 деца.


Детската градина е осигурена с 2 щатни бройки педагогически персонал и 3 щатни бройки непедагогически персонал.


По представената от директора информация няма пътуващи деца.


5. ДГ „Мечо Пух“ – с. Пловдивци

За учебната 2026/2027 година в ДГ „Мечо Пух“ – с. Пловдивци се предвижда да функционира една смесена група с прогнозен брой 10 деца. Към момента на представяне на информацията са записани 7 деца, като се очаква постъпването на още 3 деца в първа група.


По представената от директора информация сградният фонд и материалната база са в готовност за началото на учебната година. Детската градина е осигурена с необходимия персонал и няма незаети длъжности.


Не е заявена необходимост от организиран транспорт на деца. Отоплението за предстоящия есенно-зимен сезон е осигурено.


6. ДГ „Дъга“ – с. Елховец

За учебната 2026/2027 година в ДГ „Дъга“ – с. Елховец се предвижда да бъдат записани 26 деца, разпределени в две групи.


По представената от директора информация сградният фонд и материалната база са в готовност за началото на учебната година. Детската градина е осигурена с необходимия педагогически и непедагогически персонал.


Посочено е едно пътуващо дете по направление гр. Рудозем – с. Елховец.


7. ДГ „Елица“ – с. Чепинци

За учебната 2026/2027 година в ДГ „Елица“ – с. Чепинци се предвижда да бъдат записани 64 деца, разпределени в 4 групи, като се очаква постъпването на допълнителни заявления за прием в първа и втора група.


По представената от директора информация 13 деца са със специални образователни потребности, като за част от децата предстои обследване.


Детската градина е осигурена с педагогически и непедагогически персонал.


Към момента на представяне на информацията се извършват текущи ремонтни дейности по сградния фонд. 


Предвид представената от директорите информация и с оглед осигуряване на нормалното функциониране на общинските образователни институции през учебната 2026/2027 година считам за необходимо да бъде утвърдена мрежата от образователни институции на територията на община Рудозем.


На основание чл. 17, ал. 1, т. 3, чл. 21, ал. 1, т. 23 и ал. 2 от Закона за местното самоуправление и местната администрация и чл. 256, ал. 1, т. 4 от Закона за предучилищното и училищното образование, предлагам Общински съвет – Рудозем да приеме следното

ПРОЕКТ ЗА РЕШЕНИЕ:

Общински съвет – Рудозем утвърждава мрежата от образователни институции на територията на община Рудозем за учебната 2026/2027 година, както следва:
1. СУ „Св. св. Кирил и Методий“ – гр. Рудозем, ул. „Хан Аспарух“ № 1; 

2. СУ „Христо Ботев“ – с. Чепинци, ул. „Просвета“ № 17; 

3. ОУ „Христо Ботев“ – с. Елховец; 

4. ДГ „Снежанка“ – гр. Рудозем, ул. „Стефан Стамболов“ № 10; 

5. ДГ „Елица“ – с. Чепинци, ул. „Демокрация“ № 30; 

6. ДГ „Дъга“ – с. Елховец; 

7. ДГ „Мечо Пух“ – с. Пловдивци; 

8. ДГ „Войкова лъка“ – с. Войкова лъка; 

9. ДГ „Слънце“ – с. Рибница; 

10. ДГ „Възраждане“ – гр. Рудозем, ул. „Васил Априлов“ № 13. 

